
7 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1224 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάθεση οργάνωσης και λειτουργίας Παιδικών 
Εξοχών - Κατασκηνώσεων του Κρατικού Προ¬ 
γράμματος σε Δήμους. 

2 Τροποποίηση της υπ'αριθμ. 664/208/18-01-2017 
απόφασης περί καθιέρωσης διαφορετικού ωρα¬ 
ρίου υπηρεσιών του Δήμου Μαρκοπούλου Μεσο- 
γαίας. 

3 Ανάθεση αρμοδιοτήτων στον/στην Προϊστάμε- 
νο/η του Τμήματος Διοικητικών Υποθέσεων. 


ΑΠΟΦΑΣΕΙΣ 

Αριθμ. Δ22/οικ. 14573 /359 (1) 

Ανάθεση οργάνωσης και λειτουργίας Παιδικών 
Εξοχών - Κατασκηνώσεων του Κρατικού Προ¬ 
γράμματος σε Δήμους. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του ν. 3106/2003 «Ανα¬ 
διοργάνωση του Εθνικού Συστήματος Κοινωνικής Φρο¬ 
ντίδας και άλλες διατάξεις» (Α' 30). 

2. Το άρθρο 19 παρ. 6 εδάφιο Α' του ν. 2646/1998 
«Ανάπτυξη του Εθνικού Συστήματος Κοινωνικής Φρο¬ 
ντίδας και άλλες διατάξεις» (Α' 236). 

3. Τις διατάξεις του ν. 749/1948 «Περί Παιδικών εξοχών 
και ειδικών εστιών σιτίσεως παίδων» όπως τροποποιή¬ 
θηκε και συμπληρώθηκε μεταγενέστερα (Α' 200). 

4. Τις διατάξειςτου άρθρου 27 του ν. 4320/2015 «Ρυθ¬ 
μίσεις για τη λήψη άμεσων μέτρων για την αντιμετώπιση 
της ανθρωπιστικής κρίσης, την οργάνωση της Κυβέρ¬ 
νησης και των Κυβερνητικών οργάνων και λοιπές δια¬ 
τάξεις» (Α' 29). 

5. Τις διατάξειςτου ν. 2190/1994 (Α' 28) όπως τροπο¬ 
ποιήθηκε και συμπληρώθηκε μεταγενέστερα. 

6. Τις διατάξεις του άρθρου 94 παρ. 3 Β περ. 10 
ν. 3852/2010 (Α' 87) «Νέα Αρχιτεκτονική της Αυτοδιοί¬ 


κησης και της Αποκεντρωμένης Διοίκησης - Πρόγραμμα 
Καλλικράτης». 

7. Τις διατάξεις του ν. 4052/2012 «Νόμος αρμοδιότη¬ 
τας Υπουργείων Υγείας και Κοινωνικής Αλληλεγγύης και 
Εργασίας και Κοινωνικής Ασφάλισης για την εφαρμογή 
του νόμου «Έγκριση των Σχεδίων Συμβάσεων Χρηματο¬ 
δοτικής Διευκόλυνσης μεταξύ του ΕυρωπαϊκούΤαμείου 
Χρηματοπιστωτικής Σταθερότητας (Ε.Τ.Χ.Σ.) της Ελλη¬ 
νικής Δημοκρατίας και της Τράπεζας της Ελλάδος, του 
Σχεδίου Μνημονίου Συνεννόησης μεταξύ της Ελληνικής 
Δημοκρατίας, της Ευρωπαϊκής Επιτροπής καιτηςΤράπε- 
ζας της Ελλάδος και άλλες επείγουσες διατάξεις για τη 
μείωση του δημοσίου χρέους και τη διάσωση της εθνικής 
οικονομίας» και άλλες διατάξεις» (Α' 41). 

8. Τις διατάξεις του άρθρου 49, παρ. 6 του ν. 4351 /2015 
(Α' 164). 

9. Τις διατάξεις της παρ. 2 του άρθρου 16 του ν. 3144/ 
2003 (Α' 111) «Κοινωνικός διάλογος για την προώθηση 
της απασχόλησης και την κοινωνική προστασία και άλλες 
διατάξεις». 

10. Τις διατάξειςτου από 24.6.1949 β.δ. (Α' 144) «περί 
οργανώσεως και λειτουργίας παιδικών εξοχών» όπως 
τροποποιήθηκε και συμπληρώθηκε μεταγενέστερα με 
το από 14.4.1952 β.δ. (Α' 98) και το π.δ. 272 /1978 (Α' 59). 

11. Το β.δ. 289/1970 (Α' 89) «περί μετονομασίας του 
Εθνικού Ιδρύματος Εργαζόμενου Παιδιού εις Κοινωνι¬ 
κόν Κέντρον Οικογένειας και Νεότητας, τροποποιήσεως, 
συμπληρώσεως και κωδικοποιήσεως των διεπουσών 
τούτο διατάξεων», όπως τροποποιήθηκε και συμπλη¬ 
ρώθηκε μεταγενέστερα με το β.δ. 385/1971 (Α' 115), το 
από 18.3.1982 π.δ. (Α' 129) και το π.δ. 434 /1985 (Α' 156). 

12. Το άρθρο 90 του Κώδικα, ο οποίος κυρώθηκε με 
το άρθρο πρώτο του π.δ. 63/2005 «Κωδικοποίηση της 
Νομοθεσίας για την Κυβέρνηση και τα κυβερνητικά όρ¬ 
γανα» (Α' 98) όπως τροποποιήθηκε μεταγενέστερα. 

13. Το π.δ. 113/2014 «Οργανισμός Υπουργείου Εργασί¬ 
ας Κοινωνικής Ασφάλισης και Πρόνοιας» (Α' 180). 

14. Τις διατάξειςτου π.δ. 441/1986 (Α' 216) «Τροπο¬ 
ποίηση και συμπλήρωση διατάξεων του από 24.6.1949 
β.δ. «περί οργανώσεως και λειτουργίας Παιδικών Εξο¬ 
χών» και του από 14.4.1952 β.δ. «Περί καθορισμού λε¬ 
πτομερειών τινών του ν. 1727/1951 κ.λπ.», όπως τροπο¬ 
ποιήθηκαν και συμπληρώθηκαν μεταγενέστερα» όπως 
αυτό τροποποιήθηκε και συμπληρώθηκε μεταγενέστερα 

με το π.δ. 512/1988 (Α' 232), το οποίο τροποποιήθηκε 
και συμπληρώθηκε μεταγενέστερα με το π.δ. 312/2001 
(Α'210). 

15. Τις διατάξεις του π.δ. 80/2016 «Ανάληψη υποχρε¬ 
ώσεων από τους διατάκτες» (Α' 145). 

16. Το π.δ. 24/27.1.2015 «Σύσταση και μετονομασία 
Υπουργείων, μεταφορά της Γενικής Γραμματείας Κοινω¬ 
νικών Ασφαλίσεων» (Α' 20). 

17. Τις διατάξεις της κοινής υπουργικής απόφασης 
αριθμ. Γ2β/1541 /20.4.1999 «Κατάργηση του Κοινωνικού 
Κέντρου Οικογένειας και Νεότητας» (Β' 980). 

18. Τις διατάξεις της αριθμ. Υ29 / 8.10.2015 απόφασης 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη» 
(Β'2168). 

19. Τις διατάξεις της αριθμ. Υ 28/8.10.2015 απόφασης 
του Πρωθυπουργού «Ανάθεση αρμοδιοτήτων στην Ανα- 
πληρώτρια Υπουργό Εργασίας, Κοινωνικής Ασφάλισης 
και Κοινωνικής Αλληλεγγύης, Θεανώ Φωτίου» (Β'2168). 

20. Το π.δ. 123/2016 (Α' 208) «Ανασύσταση κ' μετονο¬ 
μασία του Υπουργείου Διοικητικής Μεταρρύθμισης.... 
Μεταφορών κ' Δικτύων». 

21. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών κ’ Υφυπουργών». 

22. Το γεγονός ότι από τις διατάξεις της απόφασης 
αυτής προκαλείται εφάπαξ δαπάνη κατά το τρέχον οι¬ 
κονομικό έτος, το ύψος της οποίας δεν μπορεί να προσ- 
διορισθεί επακριβώς, λόγω της ιδιαίτερης φύσης λει¬ 
τουργίας των Κατασκηνώσεων. Εκτιμάται πάντως ότι δεν 
θα υπερβεί το ποσό των 2.800.000,00 ευρώ. Η ανωτέρω 
δαπάνη στην οποία περιλαμβάνεται η μισθοδοσία του 
προσωπικού, δαπάνες εκτέλεσης έργων και εργασιών 
καθώς και πάσης φύσεως λειτουργικές δαπάνες των 
κατασκηνώσεων, θα καλυφθεί από τις εγγεγραμμένες 
πιστώσεις στον προϋπολογισμό του Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
οικονομικού έτους 2017 (Ειδ. Φ. 33 - 220 ΚΑΕ 2292) με 
τις οποίες εν συνεχεία θα επιχορηγηθούν οι οικείοι Δή¬ 
μοι οι οποίοι θα λειτουργήσουν κατά το τρέχον έτος τις 
κατασκηνώσεις. 

23. Την αριθμ. 6389/1294/13.2.2017 απόφαση της 
Διεύθυνσης Οικονομικής Διαχείρισης του Υπουργείου 
Εργασίας Κοινωνικής Ασφάλισης και Κοινωνικής Αλλη¬ 
λεγγύης για τη δέσμευση της σχετικής πίστωσης που 
καταχωρήθηκε με α.α. 12055 στο Βιβλίο Εγκρίσεων και 
Εντολών Πληρωμής του Υπουργείου Εργασίας Κοινω¬ 
νικής Ασφάλισης και Κοινωνικής Αλληλεγγύης (ΑΔΑ: 
ΨΕ56465Θ1Ω-Ξ5Δ). 

24. Την αριθμ. 61684/9/2.2.2017 Εισήγηση Προϊστα¬ 
μένου Γ.Δ.Ο.Υ., αποφασίζουμε: 

Άρθρο 1 

Για το έτος 2017 η οργάνωση και η λειτουργία των 
Παιδικών Εξοχών - Κατασκηνώσεων του Κρατικού Προ¬ 
γράμματος ανατίθεται στους παρακάτω Δήμους ως 
ακολούθως: 


Α/Α 

ΔΗΜΟΣ 

Α/Α 

ΟΝΟΜΑΣΙΑ 
ΠΑΙΔΙΚΗΣ ΕΞΟΧΗΣ 
- ΚΑΤΑΣΚΗΝΩΣΗΣ 
ΤΟΠΟΘΕΣΙΑ 

1 . 

ΠΕΝΤΕΛΗΣ 

1 

Β' Ν. ΠΕΝΤΕΛΗΣ 

ΠΕΝΤΕΛΗΣ 

2. 

ΤΡΟΙΖΗΝΙΑΣ 

3 

ΓΑΛΑΤΑ ΠΟΡΟΥ 

3. 

ΜΑΡΑΘΩΝΟΣ 

4 

Δ' ΑΓ.ΑΝΔΡΕΑ 

5 

Ε' ΑΓ. ΑΝΔΡΕΑ 

4. 

ΛΑΥΡΕΩΤΙΚΗΣ 

6 

ΚΕΡΑΤΕΑΣ 

5. 

ΑΜΦΙΛΟΧΙΑΣ 

7 

ΑΜΦΙΛΟΧΙΑΣ 

ΜΠΟΥΚΑ 

6. 

ΓΡΕΒΕΝΩΝ 

8 

ΦΙΛΙΠΠΑΙΩΝ 

ΓΡΕΒΕΝΩΝ 

7. 

ΠΡΟΣΟΤΣΑΝΗΣ 

9 

ΚΑΛΛΙΘΕΑΣ ΔΡΑΜΑΣ 

8. 

ΠΑΓΓΑΙΟΥ 

10 

Ν. ΠΕΡΑΜΟΥ ΚΑΒΑΛΑΣ 

9. 

ΘΑΣΟΥ 

11 

ΠΟΤΑΜΙΑΣ ΘΑΣΟΥ 

10. 

ΑΛΕΞΑΝΔΡΟΥ¬ 

ΠΟΛΗΣ 

12 

ΜΑΚΡΗΣ 

ΑΛΕΞΑΝΔΡΟΥΠΟΛΗΣ 

11. 

ΧΕΡΣΟΝΗΣΟΥ 

13 

ΗΡΑΚΛΕΙΟΥ ΚΟΚΚΙΝΗ 
ΧΑΝΙ 

12. 

ΧΑΝΙΩΝ 

14 

ΚΑΛΑΘΑ ΧΑΝΙΩΝ 

13. 

ΒΟΛΒΗΣ 

15 

ΣΤΑΥΡΟΥ 

ΘΕΣΣΑΛΟΝΙΚΗΣ 

14. 

ΘΕΡΜΑΪΚΟΥ 

16 

ΑΓΙΑΣ ΤΡΙΑΔΑΣ 
ΘΕΣΣΑΛΟΝΙΚΗΣ 

15. 

ΠΟΛΥΓΥΡΟΥ 

17 

ΜΕΤΑΜΟΡΦΩΣΗΣ 

ΧΑΛΚΙΔΙΚΗΣ 

16. 

ΔΙΟΥ- 

ΟΛΥΜΠΟΥ 

18 

ΛΕΠΤΟΚΑΡΥΑΣ 

ΠΙΕΡΙΑΣ 

17. 

ΣΕΡΡΩΝ 

19 

ΧΡΥΣΟΠΗΓΗΣΣΕΡΡΩΝ 

18. 

ΛΙΜΝΗΣ 

ΠΛΑΣΤΗΡΑ 

20 

ΝΕΡΑΙΔΑΣ ΚΑΡΔΙΤΣΑΣ 

19. 

ΑΓΙΑΣ 

21 

ΑΓΙΑΣ ΠΑΡΑΣΚΕΥΗΣ 
ΛΑΡΙΣΑΣ 

20. 

ΒΟΛΟΥ 

22 

Β' ΠΟΡΤΑΡΙΑΣ 
ΜΑΓΝΗΣΙΑΣ 

21. 

ΚΑΛΑΜΠΑΚΑΣ 

23 

ΠΕΥΚΗΣ ΤΡΙΚΑΛΩΝ 

22. 

ΚΕΡΚΥΡΑΣ 

24 

ΣΤΑ ΜΑΤΙ ΟΣ ΔΕΣΣΥΛΑΣ 
ΟΡΜΟΥ ΓΟΥΒΙΩΝ 
ΚΕΡΚΥΡΑΣ 

23. 

ΣΙΚΥΩΝΙΩΝ 

25 

Η' ΚΟΡΙΝΘΟΥ 
(ΚΛΗΜΕΝΤΙΟΥ 
ΚΑΙΣΑΡΕΙΑΣ) 

24. 

ΚΑΛΑΜΑΤΑΣ 

26 

ΑΓΙΑΣ ΜΑΡΙΝΑΣ 
ΜΕΣΣΗΝΙΑΣ 

25. 

ΛΕΣΒΟΥ 

27 

ΜΥΤΙΛΗΝΗΣ 

ΝΕΑΠΟΛΗ 

26. 

ΣΑΜΟΥ 

28 

ΠΡΙΝΙΩΝ ΣΑΜΟΥ 

27. 

ΧΙΟΥ 

29 

ΣΚΛΑΒΙΩΝ ΧΙΟΥ 

28. 

ΜΟΛΟΥ 
- ΑΓΙΟΥ 

ΚΩΝΣΤΑΝΤΙΝΟΥ 

30 

Α' ΚΑΜ. ΒΟΥΡΛΩΝ 
ΦΘΙΩΤΙΔΑΣ 

31 

Β' ΚΑΜ. ΒΟΥΡΛΩΝ 
ΦΘΙΩΤΙΔΑΣ 


Άρθρο 2 

Διοίκηση Παιδικών Εξοχών - Κατασκηνώσεων 

Κάθε Παιδική Εξοχή - Κατασκήνωση του Κρατικού 
Προγράμματος διοικείται από Διοικητικό Συμβούλιο, 
που συγκροτείται με απόφαση του οικείου Δημάρχου, 
και του οποίου η σύνθεση καθορίζεται ως εξής: 

- Ένας (1) υπάλληλος του οικείου Δήμου. 

- Ένας (1) εκπρόσωπος της Κεντρικής Ένωσης Δήμων 
Ελλάδας. 

- Ένα (1) μέλος που να διακρίνεται για την κοινωνική 
του δράση και προσφορά, οριζόμενων μεταξύ αυτών 
του Προέδρου, του Αντιπροέδρου και του Οικονομικού 
Συμβούλου. 

Ο Πρόεδρος εκπροσωπεί το Δ.Σ. στις δημόσιες και άλ¬ 
λες αρχές και λαμβάνει γνώση των εγγράφων, εγκυκλίων 
και υπολοίπων οδηγιών των αρμοδίων Διευθύνσεων του 
Υπουργείου Εργασίας Κοινωνικής Ασφάλισης και Κοινω¬ 
νικής Αλληλεγγύης. 

Σε περίπτωση απουσίας ή κωλύματος του τα καθήκο¬ 
ντα του εκτελούνται από τον Αντιπρόεδρο. 

Άρθρο 3 

Αρμοδιότητες Διοικητικού Συμβουλίου 

Το Δ.Σ. έχει τη γενικότερη ευθύνη της διοίκησης της 
Παιδικής Εξοχής -Κατασκήνωσης και της διαχείρισης 
της κάθε είδους περιουσίας της. Συντάσσει λεπτομερή 
προϋπολογισμό των απαιτουμένων πιστώσεων για την 
αντιμετώπιση: 

α) των δαπανών εκτέλεσης των απαραίτητων τεχνικών 
εγκαταστάσεων της Παιδικής Εξοχής - Κατασκήνωσης, 
συντήρησης τους, διάλυσης και συγκέντρωσης του υλι¬ 
κού, και 

β) των δαπανών διατροφής και λειτουργίας εν γένει της 
Παιδικής Εξοχής -Κατασκήνωσης, τον οποίο υποβάλλει 
στον οικείο Δήμο. 

Παρακολουθεί και εποπτεύει την πιστή εφαρμογή και 
τήρηση του κανονισμού εσωτερικής λειτουργίας της Παι¬ 
δικής Εξοχής - Κατασκήνωσης. 

Άρθρο 4 

Λειτουργία Παιδικών Εξοχών - Κατασκηνώσεων 

Η λειτουργία της κάθε Παιδικής Εξοχής - Κατασκήνω¬ 
σης ρυθμίζεται λεπτομερώς από την αριθμ. I. 5144/58 
απόφαση όπως τροποποιήθηκε και συμπληρώθηκε με¬ 
ταγενέστερα και αποτελεί τον Κανονισμό Εσωτερικής 
Λειτουργίας Παιδικών Εξοχών και Κατασκηνώσεων. 

Ο Συντονιστής (Αρχηγός) έχει την ευθύνη της ομα¬ 
λής λειτουργίας και του συντονισμού των δράσεων 
προσωπικού και κατασκηνωτών σε καθημερινή βάση. 
Ενημερώνεται έγκαιρα για την τοποθέτηση του όχι όμως 
νωρίτερα των 15 ημερών από την έναρξη της πρώτης 
κατασκηνωτικής περιόδου. 


Στο έργο του αυτό υποβοηθείται από τους Επιμελη¬ 
τές, τους Τμηματάρχες, τους Ομαδάρχες, τους γυμναστές 
και τους ειδικούς συνεργάτες σε θέματα ψυχαγωγίας και 
χειροτεχνίας. 

Οι διαχειριστές βρίσκονται στον χώρο της Παιδικής 
Εξοχής - Κατασκήνωσης 15 ημέρες πριν και 10 ημέρες 
μετά ενώ τα στελέχη και το υπόλοιπο προσωπικό 3 ημέ¬ 
ρες πριν και 3 ημέρες μετά την έναρξη και τη λήξη της 
κατασκηνωτικής περιόδου, αντίστοιχα. 

Για την υγιεινή του χώρου της κάθε Παιδικής Εξοχής 
- Κατασκήνωσης και την υγεία των κατασκηνωτών υπεύ¬ 
θυνος είναι ο γιατρόςτης Παιδικής Εξοχής -Κατασκήνω¬ 
σης. Μετέχει ενεργά καθημερινά στη ζωή της Παιδικής 
Εξοχής -Κατασκήνωσης, προσφέρει τις πρώτες βοήθειες 
σε κατασκηνωτές και προσωπικό και συνεργάζεται άμε¬ 
σα με το Συντονιστή σε θέματα πρόληψης, διαιτολογίου 
κ.λπ. Στο έργο του βοηθείται από Νοσοκόμα/ο. 

Ο Διαχειριστής και ο βοηθός του είναι αρμόδιοι για 
τον εξοπλισμό της Παιδικής Εξοχής - Κατασκήνωσης με 
αναλώσιμο και μη αναλώσιμο υλικό. 

Ο Διαχειριστής καλύπτει τα τρέχοντα λειτουργικά 
έξοδα από κονδύλιο ύψους όχι ανώτερου των 293,47 
ευρώ ανανεούμενο με την παρουσίαση των σχετικών 
αποδείξεων. 

Το Διαιτολόγιο καθορίζεται μετά από συνεργασία Συ¬ 
ντονιστή, Γιατρού και Διαχειριστή. Εγκρίνεται από το Δ.Σ. 
της Παιδικής Εξοχής - Κατασκήνωσης. Λαμβάνονται κάθε 
φορά υπόψη μεμονωμένες περιπτώσεις ειδικής διατρο¬ 
φής κατασκηνωτών για λόγους υγείας ή θρησκευτικούς. 

Η προετοιμασία των κατάλληλων γευμάτων και ρο¬ 
φημάτων σε σκεύη και χώρους καθαρούς και η διανομή 
τους σε προκαθορισμένες ώρες βάσει του ωρολογίου 
καθημερινού προγράμματος της Παιδικής Εξοχής - Κατα¬ 
σκήνωσης είναι ευθύνη του μάγειρα και του βοηθού του. 

Το προσωπικό βοηθητικών εργασιών είναι επιφορτι¬ 
σμένο με την καθαριότητα των χώρων που σερβίρονται 
τα γεύματα, καθώς και των χώρων υγιεινής κ.λπ. 

Στις Παιδικές Εξοχές - Κατασκηνώσεις, κατά τις περι¬ 
όδους που φιλοξενούνται παιδιά απαγορεύεται η λει¬ 
τουργία καντίνας ή κυλικείου. Επιτρέπεται μόνο κατά τις 
περιόδους που φιλοξενούνται οικογένειες, ηλικιωμένα 
άτομα και άτομα με αναπηρίες. Το ποσοστό κέρδους 
θα ανέρχεται σε 15% βάσει των τιμολογίων αγοράς, τα 
οποία θα εκδίδονται στο όνομα του ιδιώτη μισθωτή της 
καντίνας, και όχι της Παιδικής Εξοχής - Κατασκήνωσης. 
Την επίβλεψη για τη σωστή λειτουργία της, θα έχει το Δ.Σ. 
της Παιδικής Εξοχής - Κατασκήνωσης.Το ποσόν που θα 
καταβάλλεται από τον ιδιώτη μισθωτή στην Παιδική Εξο¬ 
χή - Κατασκήνωση, θα διατίθεται ύστερα από απόφαση 
του Δ.Σ. αυτής για την κάλυψη λειτουργικών αναγκών 
κ.λπ. 

Άρθρο 5 
Φιλοξενούμενοι 

Στις Παιδικές Εξοχές - Κατασκηνώσεις φιλοξενούνται: 

Α. παιδιά ηλικίας 6-16 ετών, που έχουν ανάγκη πα- 
ραθερισμού. Από τις Παιδικές Εξοχές - Κατασκηνώσεις 
αποκλείονται μέχρι αποκαταστάσεως της υγείας τους, τα 
παιδιά που πάσχουν από μεταδοτικά νοσήματα (κοκίτης 

κ.λπ.) και εντελώς τα παιδιά που πάσχουν από ψυχονευ¬ 
ρωτικά νοσήματα (επιληψία κ.λπ.) σύμφωνα μετο άρθρο 
1 § 3,4 του ν. 749/1948. 

Στις Παιδικές Εξοχές - Κατασκηνώσεις φιλοξενούνται 
και παιδιά με αναπηρίες, που πληρούν τις παραπάνω 
προϋποθέσεις και διαθέτουν ιατρική βεβαίωση ότι η κα¬ 
τάσταση της υγείας τους επιτρέπει τη συμμετοχή τους σε 
πρόγραμμα Παιδικής Εξοχής - Κατασκήνωσης. 

Β. ηλικιωμένοι είτε επισκέπτονται ΚΑΠΗ είτε όχι, εφό¬ 
σον βρίσκονται σε οικονομική αδυναμία, είναι μόνοι 
λόγω έλλειψης άλλης οικογένειας, χηρείας κ.λπ. και δι¬ 
αθέτουν ιατρική βεβαίωση ότι η κατάσταση της υγείας 
τους επιτρέπει τη συμμετοχή τους σε πρόγραμμα κατα¬ 
σκήνωσης. 

Γ. ενήλικοι με αναπηρίες εφόσον προσκομίσουν ιατρι¬ 
κή βεβαίωση ότι η κατάσταση της υγείας τους επιτρέπει 
τη συμμετοχή τους σε πρόγραμμα κατασκήνωσης. Για το 
έτος 2017 ο αριθμός των φιλοξενουμένων θα ανέλθει σε 
9.220 άτομα, ως ακολούθως: 

Α) 5.500 παιδιά 

Β) 1.420 ηλικιωμένοι 

Γ) 2.290 άτομα με αναπηρίες (παιδιά και ενήλικες). 

Άρθρο 6 

Διαδικασίες Συμμετοχής 

Οι εγγραφές των κατασκηνωτών (πληντων ατόμων με 
αναπηρίες) γίνονται στους Δήμους που θα λειτουργή¬ 
σουν κατασκηνώσεις μέχρι την 9η Ιουνίου 2017. 

Για την εγγραφή των παιδιών απαιτείται: 

- Αίτηση του γονέα ή κηδεμόνα προς το Δήμο που έχει 
την ευθύνη οργάνωσης και λειτουργίας της κατασκή¬ 
νωσης στην οποία αναγράφεται το ονοματεπώνυμο, το 
φύλο και η ηλικία του παιδιού. Υπεύθυνη Δήλωση του 
γονέα ή κηδεμόνα στην οποία να αναγράφεται το ύψος 
του ετήσιου οικογενειακού εισοδήματος του προηγού¬ 
μενου έτους, ο αριθμός των προστατευόμενων μελών, οι 
ηλικίες των τέκνων, ο τύπος της οικογένειας (π.χ. μονογε- 
ονεική, τρίτεκνη, πολύτεκνη), άλλα κοινωνικά χαρακτη¬ 
ριστικά (π.χ. δικαιούχοι ΚΕΑ, άνεργοι, ανασφάλιστοι, σε 
κατάσταση ένδειας, οικογένειες σε κρίση, πληθυσμιακές 
μειονότητες κ.λπ.). 

- Βεβαίωση ιδιώτη γιατρού ή γιατρού του ασφαλιστι¬ 
κού φορέα στην οποία υποχρεωτικά να αναγράφεται: η 
κατάσταση υγείας του παιδιού, ο εμβολιασμός του μετά 
υποχρεωτικά εμβόλια, ότι δεν πάσχει από μεταδοτικά 
νοσήματα, ότι η εν γένει κατάσταση της υγείας του επι¬ 
τρέπει τη συμμετοχή του σε κατασκηνωτικό πρόγραμμα 
και τυχόν λοιπές παρατηρήσεις (φαρμακευτική αγωγή, 
αλλεργίες κ.λπ.). 

Για την εγγραφή ηλικιωμένων ατόμων απαιτείται: Αί¬ 
τηση του ατόμου στο Δήμο που έχει την ευθύνη οργά¬ 
νωσης και λειτουργίας της κατασκήνωσης. 

- Υπεύθυνη δήλωση που θα αναφέρει το ύψος του οι¬ 
κογενειακού ή ατομικού εισοδήματος του. 

- Βεβαίωση ιδιώτη γιατρού ή γιατρού του ασφαλιστι¬ 
κού φορέα στην οποία υποχρεωτικά να αναγράφεται ότι 
δεν πάσχει από μεταδοτικά νοσήματα και ότι η εν γένει 
κατάσταση της υγείας του επιτρέπει τη συμμετοχή του 
σε κατασκηνωτικό πρόγραμμα. 


Οι αιτήσεις θα διαβιβάζονται ατομικά ή συλλογικά 
μέσω των ΚΑΠΗ που συμμετέχει κάθε ηλικιωμένος. 

Για την εγγραφή ατόμων και αναπηρίες οι αιτήσεις 
θα υποβάλλονται στην Πανελλήνια Ομοσπονδία Σω¬ 
ματείων Γονέων και Κηδεμόνων Ατόμων με Αναπηρίες 
(Π.Ο.Σ.Γ.Κ.Α.με.Α.) που εδρεύει επί της οδού Ελευθερίου 
Βενιζέλου 236, Ηλιούπολη, τηλέφωνο 210 52 36 501, η 
οποία θα έχει και την ευθύνη επιλογής των κατασκηνω¬ 
τών, των συνοδών και του ειδικού προσωπικού. Σχετικές 
οδηγίες θα εκδοθούν από τη Διεύθυνση Προστασίας 
ΑμεΑ του Υπουργείου. 

Κατά την επιλογή των κατασκηνωτών προτιμούνται οι 
οικονομικά ασθενέστεροι. 

Οι κατηγορίες των κατασκηνωτών θα καταβάλλουν 
ένα συμβολικό ποσό συμμετοχής που θα καθορισθεί με 
απόφαση του Υπουργείου Εργασίας Κοινωνικής Ασφάλι¬ 
σης και Κοινωνικής Αλληλεγγύης όπου θα ρυθμίζονται 
και οι σχετικές λεπτομέρειες. 

Οι Δήμοι που θα λειτουργήσουν Παιδικές Εξοχές - Κα¬ 
τασκηνώσεις του Κρατικού Προγράμματος υποχρεωτικά 
θα πρέπει να φιλοξενήσουν κατασκηνωτές και από τους 
άλλους Δήμους της χώρας, εφόσον υποβληθούν σχετι¬ 
κές αιτήσεις. 

Άρθρο 7 

Προσωπικό 

Κάθε Παιδική Εξοχή - Κατασκήνωση πλαισιώνεται από 
το ακόλουθο προσωπικό: 
α) ένα συντονιστή 

β) έναν επιμελητή για μέχρι 60 παιδιά 
γ) έναν ομαδάρχη για μέχρι 15 παιδιά 
δ) ένα γιατρό 
ε) ένα νοσοκόμο 
στ)ένα γυμναστή μέχρι 75 παιδιά 
ζ) έναν ειδικό συνεργάτη, ειδικευμένο σε θέματα ψυ¬ 
χαγωγίας για μέχρι 75 παιδιά 
η) έναν ειδικό συνεργάτη, ειδικευμένο σε θέματα χει¬ 
ροτεχνίας για μέχρι 75 παιδιά 
θ) ένα διαχειριστή 
ι) ένα βοηθό διαχειριστή 
ια) ένα μάγειρα 
ιβ) ένα βοηθό μάγειρα 
ιγ) έναν αποθηκάριο 

ιδ) έναν ειδικό τεχνίτη και ανάλογο προσωπικό βοη¬ 
θητικών εργασιών. 

Δύναται να υπάρχει υπεύθυνος στις κατασκηνώσεις 
ηλικιωμένων. Το προαναφερόμενο προσωπικό θα 
κατανεμηθεί από το Υπουργείο Εργασίας Κοινωνικής 
Ασφάλισης και Κοινωνικής Αλληλεγγύης σε κάθε Παιδική 
Εξοχή -Κατασκήνωση, προκειμένου στη συνέχεια να γίνει 
η πρόσληψη του από τον οικείο Δήμο σύμφωνα με τις 
ισχύουσες διατάξεις. 

Άρθρο 8 

Προσόντα στελεχών 

Τα στελέχη της Παιδικής Εξοχής - Κατασκήνωσης είναι 
απόφοιτοι της σχολής Εκπαίδευσης Στελεχών Παιδικών 
Εξοχών ή απόφοιτοι των ΙΕΚ με ειδικότητα στελεχών κα¬ 
τασκηνώσεων. 

Ο Συντονιστής είναι πτυχιούχος Ανώτατης ή Ανώτε¬ 
ρης Σχολής. Σε περίπτωση έλλειψης υποψηφίων με τα 
παραπάνω προσόντα, προτιμώνται απόφοιτοι Λυκείου 
με ευδόκιμη κατασκηνωτική εμπειρία. 

Ο Επιμελητής είναι απόφοιτος τουλάχιστον Β' τάξεως 
Λυκείου με ευδόκιμη κατασκηνωτική εμπειρία. 

ΟΤμηματάρχηςείναι άτομο με ευδόκιμη κατασκηνω¬ 
τική εμπειρία, απόφοιτος Λυκείου. 

Ο Ομαδάρχης είναι απόφοιτος Α' τάξης Λυκείου. 

Οι Ειδικοί Συνεργάτες είναι πτυχιούχοι ή φοιτητές των 
παρακάτω σχολών: 

α) ΠαιδαγωγικώνΤμημάτων καιΤΕΙ Βρεφονηπιοκομίας 
β) Τ.Ε.Ε.ΦΑ. 

γ) Τμημάτων Κοινωνικής και Εκπαιδευτικής Πολιτικής 
δ) θεατρικών και Δραματικών Σχολών 
ε) Μουσικών και χορευτικών σχολών και 
στ) Σχολών καλλιτεχνικών μαθημάτων. 

Σε περίπτωση έλλειψης υποψηφίων με τα παραπάνω 
προσόντα είναι δυνατή η πρόσληψη στελεχών με κατα¬ 
σκηνωτική εμπειρία που να αποδεικνύεται. 

Άρθρο 9 

Προσόντα λοιπού προσωπικού 
Ο Διαχειριστής είναι τουλάχιστον απόφοιτος Λυκεί¬ 
ου και κατά προτίμηση υπάλληλος του οικείου Δήμου, 
καθώς είναι υπόλογος και υπεύθυνος έναντι του Δήμου 
και του Υπουργείου Εργασίας Κοινωνικής Ασφάλισης και 
Κοινωνικής Αλληλεγγύης. Σε περίπτωση που ως διαχει¬ 
ριστής επιλεγεί υπάλληλος του οικείου Δήμου η θέση 
αυτή δεν θα προκηρυχθεί για πλήρωση. 

Ο Γιατρός της Παιδικής Εξοχής - Κατασκήνωσης είναι 
απόφοιτος ιατρικής Σχολής με άδεια άσκησης επαγγέλ¬ 
ματος και υποχρεούται να βρίσκεται καθημερινά στους 
χώρους της Παιδικής Εξοχής - Κατασκήνωσης. 

Ο Νοσοκόμος είναι απόφοιτος σχολής Νοσοκόμων 
με άδεια άσκησης επαγγέλματος ή τελειόφοιτος Σχολής 
Νοσοκόμων. 

Ο Μάγειρας και ο βοηθός του είναι απόφοιτοι ή τελει¬ 
όφοιτοι Σχολής Μαγείρων ή ΥΕ με εμπειρία στην ειδικό¬ 
τητα που να αποδεικνύεται. 

Ο Αποθηκάριος είναι τουλάχιστον απόφοιτος Λυκείου 
και κατά προτίμηση με προϋπηρεσία που να αποδει- 
κνύεται. 

Ο Ειδικός Τεχνίτης απόφοιτος ανάλογης Σχολής ή με 
εμπειρία στην ειδικότητα που να αποδεικνύεται. 
Βοηθητικό προσωπικό χωρίς ιδιαίτερα προσόντα. 

Άρθρο 10 

Οι κάθε είδους προμήθειες αναλώσιμου και μη αναλώ¬ 
σιμου υλικού διενεργούνται με μειοδοτικό διαγωνισμό, 
σύμφωνα με τις ισχύουσες για τους Δήμους διατάξεις. 

Επίσης η εκτέλεση εργασιών στις κατασκηνώσεις γί¬ 
νεται από τους Δήμους σύμφωνα με τις ισχύουσες δι¬ 
ατάξεις. 

Άρθρο 11 

Δεν επιτρέπεται η παραχώρηση του χώρου και των 
εγκαταστάσεων της Παιδικής Εξοχής - Κατασκήνωσης 
σε φορείς για τη λειτουργία κατασκηνωτικού προγράμ¬ 
ματος. 


Επιτρέπεται η παραχώρηση μέρους των εγκαταστά¬ 
σεων των Παιδικών Εξοχών - Κατασκηνώσεων σε ενδι¬ 
αφερομένους φορείς (π.χ. σχολεία, συλλόγους, κ.λπ.) 
για να χρησιμοποιηθούν περιστασιακά για διάφορες 
εκδηλώσεις τους και όχι για να λειτουργήσουν ως κατα¬ 
σκηνώσεις, σε χρόνο εκτός κατασκηνωτικής περιόδου. 
Για την παραχώρηση απαιτείται απόφαση του Υπουργού 
Εργασίας Κοινωνικής Ασφάλισης και Κοινωνικής Αλλη¬ 
λεγγύης που εκδίδεται ύστερα από αίτηση του ενδιαφε¬ 
ρομένου φορέα, σχετική απόφαση του Δ. Σ. της Παιδικής 
Εξοχής -Κατασκήνωσης και σύμφωνη γνώμη του οικείου 
Δημάρχου. 

Άρθρο 12 

Οι εξουσιοδοτημένοι με την παρούσα απόφαση Δήμοι, 
δύνανται και σε συνεργασία με άλλους Δήμους, να ανα¬ 
λαμβάνουν τη λειτουργία των παιδικών εξοχών - κατα¬ 
σκηνώσεων της χωροταξικής τους αρμοδιότητας για τις 
οποίες έχει αποφασισθεί η αναστολή λειτουργίας τους, 
καθώς και των παιδικών εξοχών - κατασκηνώσεων που 
θα λειτουργήσουν κατά το τρέχον έτος μετά το πέρας 
της προγραμματισμένης από το Υπουργείο Εργασίας 
Κοινωνικής Ασφάλισης και Κοινωνικής Αλληλεγγύης 
κατασκηνωτικής περιόδου, εντός του χρονικού διαστή¬ 
ματος 1 ης Ιουνίου έως 30ης Σεπτεμβρίου, με ίδια μέσα. 

Για την ανάληψη λειτουργίας απαιτείται απόφαση του 
Υπουργού Εργασίας Κοινωνικής Ασφάλισης και Κοινω¬ 
νικής Αλληλεγγύης που εκδίδεται ύστερα από πρόταση 
του Δ.Σ. της Παιδικής Εξοχής - Κατασκήνωσης, οικονο¬ 
μική έκθεση της αρμόδιας υπηρεσίαςτου Δήμου (ή των 
Δήμων) με εκτίμηση της δαπάνης, σχετική Πρόταση Ανά¬ 
ληψης Υποχρέωσης που συντάσσεται από την οικονομι¬ 
κή υπηρεσία του Δήμου (ή των Δήμων), εξασφάλιση του 
απαιτούμενου προσωπικού κατ’ εφαρμογή των άρθρων 
7,8, και 9 της παρούσας και σύμφωνη γνώμη του οικείου 
Δημοτικού Συμβουλίου (ή των Δημοτικών Συμβουλίων). 

Άρθρο 13 

Έλεγχος λειτουργίας 

Κατά το χρονικό διάστημα λειτουργίας σε κάθε κα¬ 
τασκήνωση πραγματοποιείται τουλάχιστον ένας (1) 
επιτόπιος έλεγχος από επιτροπή που συνιστάται για το 
σκοπό αυτό στο Υπουργείο Εργασίας Κοινωνικής Ασφά¬ 
λισης και Κοινωνικής Αλληλεγγύης αποτελούμενη από: 
Έναν (1) υπάλληλο του Υπουργείου Εργασίας Κοινωνικής 
Ασφάλισης και Κοινωνικής Αλληλεγγύης που υπηρετεί 
εντός του Νομού που λειτουργεί η κατασκήνωση, έναν 
(1) υπάλληλο του οικείου Δήμου και έναν (1) εκπρόσωπο 
της Π.Ο.Σ.Γ.Κ.Α.με.Α. 

Η επιτροπή πιστοποιεί την τήρηση των διατάξεων 
της παρούσας απόφασης, του κανονισμού λειτουργίας 
των κατασκηνώσεων και των σχετικών εγκυκλίων και 
συντάσσει έκθεση για τα θέματα λειτουργίας, αποτελε- 
σματικότητας και ποιότητας των παρεχόμενων υπηρεσι¬ 
ών στους κατασκηνωτές, η οποία υποβάλλεται έως την 
31 η Αυγούστου στη Διεύθυνση Προστασίας Οικογένειας 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης. 

Άρθρο 14 

Θέματα λειτουργίας του κατασκηνωτικού προγράμμα¬ 
τος που δεν αναφέρονται ρητά στην παρούσα απόφαση, 
ρυθμίζονται από τις σχετικές ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Μαρτίου 2017 

Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Εσωτερικών Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΘΕΑΝΩ ΦΩΤΙΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 15809/5534 (2) 

Τροποποίηση της υπ' αριθμ. 664/208/18-01-2017 
απόφασης περί καθιέρωσης διαφορετικού ωρα¬ 
ρίου υπηρεσιών του Δήμου Μαρκοπούλου Με- 
σογαίας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Ι.Τις διατάξεις του π.δ. 135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/Α7 
27-12-2010). 

2. Τις διατάξεις του άρθρου 280 του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης» (ΦΕΚ 87/Α707-06-2010). 

3. Τις διατάξεις του άρθρου 36,48 και 171 του ν. 3584/ 
2007 «Κύρωση του Κώδικα Κατάστασης Δημοτικών και 
Κοινοτικών Υπαλλήλων» (ΦΕΚ 143/Α/28-06-2007). 

4. Τις διατάξεις του άρθρου 56 του ν. 4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας 
Υπουργείου Εσωτερικών» σε συνδυασμό με το άρθρο 
28 του ν. 4325/2015 (ΦΕΚ 47/Α72015) «Εκδημοκρατι¬ 
σμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις». 

5. Την υπ' αριθμ. 4/06-02-2015 πράξη του Υπουργι¬ 
κού Συμβουλίου (ΦΕΚ 24/Α706-02-2015) περί αποδοχής 
παραιτήσεως του Γενικού Γραμματέα Αποκεντρωμένης 
Διοίκησης Αττικής. 

6. Την υπ' αριθμ. 409/2016 απόφαση του Δημοτικού 
Συμβουλίου του Δήμου Μαρκόπουλου Μεσογαίας περί 
καθιέρωσης διαφορετικού ωραρίου υπηρεσιών του Δή¬ 
μου. 

7. Την υπ' αριθμ. πρωτ. 664/208/18-01-2017 απόφαση 
μας, περί καθιέρωσης διαφορετικού ωραρίου υπηρεσι¬ 
ών του Δήμου Μαρκοπούλου Μεσογαίας (ΦΕΚ 236/τ. 
Β72017). 


8. Την υπ’ αριθμ. 46/2017 απόφαση του Δημοτικού 
Συμβουλίου του Δήμου Μαρκόπουλου Μεσογαίας με 
την οποία τροποποιείται η υπ' αριθμ. 409/2016 απόφαση 
καθώς έχουν προκύψει αυξήσεις ποσών σε ορισμένους 
κωδικούς, και έχουν προστεθεί εργαζόμενοι στο Δήμο 
κατόπιν μετατροπής της εργασιακής τους σχέσης από 
ορισμένου σε αορίστου χρόνου και προκειμένου να 
καλυφθούν οι ανάγκες των υπηρεσιών ύδρευσης και 
καθαριότητας, ως περιγράφονται στην προγενέστερη 
απόφαση του Δήμου, αποφασίζουμε: 

Καθιερώνουμε: 

Τροποποιούμε την υπ' αριθμ. πρωτ. 664/208 προη¬ 
γούμενη απόφασή μας (ΦΕΚ 236/τ. Β72017) με θέμα 
την καθιέρωση διαφορετικού ωραρίου υπηρεσιών του 
Δήμου Μαρκοπούλου Μεσογαίας, καθώς έχουν προκύ¬ 
ψει αυξήσεις ποσών σε ορισμένους κωδικούς, και έχουν 
προστεθεί εργαζόμενοι στο Δήμο κατόπιν μετατροπής 
της εργασιακής τους σχέσης από ορισμένου σε αορίστου 
χρόνου και προκειμένου να καλυφθούν οι ανάγκες των 
υπηρεσιών ύδρευσης και καθαριότητας, ως περιγράφο- 
νται στην προγενέστερη απόφαση του Δήμου. 

Από τις διατάξεις της απόφασης αυτής προκαλεί- 
ται δαπάνη ύψους 41.044,32 ευρώ περίπου σε βάρος 
του προϋπολογισμού οικονομικού έτους 2017 του 
Δήμου Μαρκόπουλου Μεσογαίας που θα βαρύνει 
τους Κ.Α. 20.6012.0001, 20.6022.0001, 25.6012.0001, 
25.6022.0001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2017 

Η Ασκούσα καθήκοντα Γενικού Γραμματέα 

Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


Αριθμ. 8/09.03.2017 (3) 

Ανάθεση αρμοδιοτήτων στον/στην Προϊστάμε- 
νο/η του Τμήματος Διοικητικών Υποθέσεων. 

Η ΔΙΟΙΚΟΥΣΑ ΕΠΙΤΡΟΠΗ ΤΗΣ ΑΝΩΤΑΤΗΣ 
ΣΧΟΛΗΣ ΠΑΙΔΑΓΩΓΙΚΗΣ ΚΑΙ 
ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Έχοντας υπόψη: 

1. Τις διατάξεις της περίπτωσης ιζ της παραγράφου 
20 του άρθρου 8 του ν. 4009/2011, όπως προστέθηκε 
με την παράγραφο 9 του άρθρου 2 του ν. 4076/2012, 
καθώς και της περίπτωσης γ' της παραγράφου 22 του 
άρθρου 80 του ν. 4009/2011, όπως ισχύει μετά την αντι¬ 
κατάσταση της από την παράγραφο 6 του άρθρου 26 
του ν. 4386/2016. 

2. Το γεγονός ότι με το άρθρο όγδοο του ν. 4405 
(Φ.Ε.Κ. 129/τ. Α713-7-2016) καταργήθηκε η διάταξη της 
παρ. 2 του άρθρου 79 του ν. 4009/2011. 

3. Το γεγονός ότι από 13.7.2016 έπαυσε η ισχύς της με 
αρ. 54/13.10.2011 (θέμα 3.1) απόφασης της Διοικούσας 
Επιτροπής της ΑΣΠΑΙΤΕ κατά τις διατάξεις του άρθρου 79 

παρ. 2 του ν. 4009/2011 και αφορούσε την ανάθεση κα¬ 
θηκόντων Γραμματέα του Ιδρύματος και αρμοδιοτήτων 
στην Προϊστάμενη του Τμήματος Διοικητικών Υποθέσε¬ 
ων, το οποίο συνεπάγεται την αδυναμία άσκησης των 
αρμοδιοτήτων που ανατίθενται με την παρούσα απόφα¬ 
ση, επειδή είχαν ανατεθεί στην ασκούσα με προσωρινή 
ανάθεση καθήκοντα Γραμματέα του Ιδρύματος. 

4. Το γεγονός ότι δεν έχουν εγκριθεί οι προβλεπόμενοι 
κατά τα άρθρα 5 και 6 του ν. 4009/2011 Οργανισμός και 
Εσωτερικός Κανονισμός της ΑΣΠΑΙΤΕ, οι οποίοι θα καθο¬ 
ρίζουν, αντίστοιχα, τα θέματα της οργανωτικής δομής και 
λειτουργίας (Οργανισμός) και εσωτερικής λειτουργίας 
(Εσωτερικός Κανονισμός) του ιδρύματος. 

5. Το ν. 3027/28-6-2002 (ΦΕΚ 152/τ. Α') που αφορά 
«Ρύθμιση θεμάτων οργανισμών και άλλες διατάξεις» και 
ειδικότερα το άρθρο 4 σχετικά με την «Ίδρυση Ανώτατης 
Σχολής Παιδαγωγικής και Τεχνολογικής Εκπαίδευσης- 
Κατάργηση της ΣΕΛΕΤΕ». 

Την αριθμ. 54591/Ζ1 /11.4.16 (ΦΕΚ 191 /τ. ΥΟΔΔ/11.4.16) 
Υπουργική Απόφαση που αφορά στην ανασυγκρότηση 
της ΔΕ της ΑΣΠΑΙΤΕ. 

Το γεγονός ότι από την παρούσα απόφαση δεν προ- 
καλείται δαπάνη στον κρατικό προϋπολογισμό. 

Αποφασίζει ομόφωνα 

Α. Αναθέτει στον/ην Προϊστάμενο/η τουΤμήματος Δι¬ 


οικητικών Υποθέσεων την υπογραφή αυτοτελώς όλων 
των εγγράφων και πράξεων που αναφέρονται: 

1. Στη χορήγηση αδειών του Διοικητικού Προσωπικού 
του Ιδρύματος. 

2. Σε διαβιβαστικά έγγραφα προς τις υγειονομικές 
επιτροπές για την χορήγηση αναρρωτικών αδειών του 
προσωπικού του Ιδρύματος. 

3. Σε διαβιβαστικά έγγραφα προς το Υπηρεσιακό Συμ¬ 
βούλιο Διοικητικού Προσωπικού της Α.Σ.ΠΑΙ.Τ.Ε. για τις 
υπηρεσιακές μεταβολές του ως άνω προσωπικού του 
Ιδρύματος. 

4. Σε χορήγηση πιστοποιητικών υπηρεσιακής κατά¬ 
στασης του προσωπικού του Ιδρύματος εκτός αυτών 
που προορίζονται για το εξωτερικό. 

5. Σε χορήγηση βεβαιώσεων προϋπηρεσίας του προ¬ 
σωπικού του Ιδρύματος που εκδίδονται αυτοτελώς από 
το Τμήμα Διοικητικών Υποθέσεων, εκτός αυτών που προ¬ 
ορίζονται για το εξωτερικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 24 Μαρτίου 2017 
Ο Πρόεδρος 
ΙΩΑΝΝΗΣ ΣΑΡΙΔΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























